Svetový oceán

Svetový oceán (zo starogr. Ὠκεανός Ókeanos; iné názvy: svetové more, skrátene oceán) je súhrn vodnej hmoty na povrchu Zeme s výnimkou vôd na súši (t. j. vo vodných tokoch a vodných plochách) a vody viazanej v mineráloch a horninách (t. j. najmä podzemná voda), biosfére a v atmosfére (t. j. vo forme vodnej pary).oceán světový. In Havrlant, M. – Buzek, L. – Wahla, A. – Vencálek, J. Geografický terminologický slovník. 1. vyd. Ostrava : Pedagogická fakulta v Ostravě, 1982, s. 140-141. „veškerá vodní hmota na Zemi s výjimkou vod na souši a vody vázané v nerostech, biosféře a vodnáích par v atmosféře“.

Pokrýva takmer tri štvrtiny (71 %) povrchu Zeme a takmer polovica jeho vôd má hĺbku nad . Delí sa na päť vzájomne prepojených, ale inak pomerne uzavretých, veľkých častí nazývaných oceány: Tichý oceán (Pacifik), Atlantický oceán, Indický oceán, Severný ľadový oceán a Južný oceán.

Geologicky je oceán definovaný typom stenšenej zemskej kôry (tzv. oceánska kôra).

Údaje o svetovom oceáne:
 rozloha: 361 miliónov km²
 objem: 1 370 miliónov km³
 priemerná hĺbka: 

Celková hmotnosť hydrosféry je okolo 1,4×1021 kg, čo je asi 0,023 % celkovej hmotnosti Zeme.

 Údaje o oceánoch 
OceányRozloha (mil. km²)Podiel
na rozlohe oceánov v %Podiel
na rozlohe Zeme v %Tichý oceán155,55743,0430,51Atlantický oceán76,76221,2415,06Indický oceán68,55618,9713,45Južný ľadový oceán20,3275,623,99Severný ľadový oceán14,0563,902,76Vnútorné a okrajové moria všetkých oceánov dokopy26,1617,235,13Celé vodstvo na Zemi361,41910070,9

 Referencie 

 Pozri aj 
 hydrosféra
 more
 oceánografia
 voda


Kategória:Oceánografia